ร้านนี้หาค่อนข้างง่าย เนื่องจากอยู่ไม่ไกลจากตลาด cicada ที่โด่งดังในหัวหิน

วันที่เราไปที่ร้านเป็นตอนเช้า เลยยังไม่ค่อยมีคน ร้านตกแต่งได้สวยงาม เป็นเหมือนบ้านสีขาว มีโซนแอร์แขโอเพนแอร์ให้เลือก เรานั่งโซนโอเพนแอร์เพราะตอนเช้าอากาศไม่ร้อน ใกล้ต้นไม้ ชิวดี 

เครื่องดื่มที่สั่งวันนั้นจะเป็นคาราเมลลาเต้ร้อน อเมริกาโน่เย็น และเบเกอรี่อีกอย่างนึงไม่แน่ใจว่าเป็นเดนิชครีมแอนอัลมอนด์หรือเปล่า แต่คือรสชาติของกาแฟดีเลยทีเดียว เบเกอรี่ก็โอเคเลย ไม่แปลกใจว่าร้านนี้ทำไมถึงอยู่อันดับท๊อปๆของร้านกาแฟในหัวหิน ถ้ามีโอกาสไปเที่ยวหัวหินแนะนำร้านนี้เลยค่ะ 